
	Bucureşti,     07.05.2007   

Nr. 22/266


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru ratificarea Amendamentului nr.3 convenit prin Scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000, cu care comisia noastră a fost sesizată în fond cu adresa Biroului Permanent nr.PL.x. 299 din 23 aprilie 2007.
	PREŞEDINTE,

Mihai Nicolae Tănăsescu

RAPORT

asupra proiectului de Lege pentru ratificarea Amendamentului nr.3 convenit prin Scrisoarea semnată la Luxemburg, la 11 septembrie 2006 

şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi 

şi Drumuri Naţionale din România S.A., Proiectul de reabilitare a drumurilor,

etapa a IV-a, semnat la Bucureşti la 6 noiembrie 2000
Cu adresa nr. PL.x 299 din 23 aprilie 2007, Biroul Permanent conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Amendamentului nr.3 convenit prin Scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000.
La întocmirea raportului s-a avut în vedere avizul favorabil al Consiliului Legislativ cu adresa nr. 339 din 14 martie 2007.
Prezentul proiect de Lege are ca obiect de reglementare ratificarea Amendamentului nr.3 care a fost convenit prin  Scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare dintre România, Banca Europeană de Investiţii (BEI) şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000.

Beneficiarul împrumutului este Compania Naţională de Autostrăzi şi Drumuri Naţionale din România S.A., societate comercială pe acţiuni aflată în subordinea Ministerului Transporturilor, Construcţiilor şi Turismului (MTCT).
Obiectivul Proiectului finanţat prin împrumutul acordat de BEI constă în reabilitarea şi modernizarea următoarelor tronsoane de drumuri, în lungime totală de 639 km :
- Cluj Napoca – Dej- Bistriţa- Suceava ; 
- Petroşani – Simeria ;
- Lugoj – Caransebeş – Turnu Severin – Craiova.
Datorită întârzierilor repetate în implementarea Proiectului, prin Amendamentul nr. 3 se stabileşte un nou grafic de rambursare în care se vor plăti în continuare ratele de capital aferente sumei de de 65.000.000 Euro trase până în  prezent, la care se vor adăuga, începând cu data de 10 aprilie 2009, ratele de capital aferente sumei de 180.000.000 Euro, menţinându-se data limită de rambursare iniţială (10 octombrie 2020).
În consecinţă, rambursarea împrumutului de 245.000.000 Euro conduce la o scădere de 5.994.000 Euro/rată în perioada 10.04.2006-10.10.2008 şi la o creştere de 1.512.000 Euro/rată în perioada 10.04.2009-10.04.2020.

Compania Naţională de Autostrăzi şi Drumuri Naţionale din România S.A. reprezintă agenţia de implementare a Proiectului, iar Ministerul Transporturilor, Construcţiilor şi Turismului (MTCT) este ordonatorul principal de credite şi minister  coordonator al activităţii agenşiei de implementare a Proiectului.

Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului au participat, în conformitate cu prevederile art. 51 şi 52 din Regulamentul Camerei Deputaţilor doamna Otilia Frolu, Director General Adjunct în cadrul Ministerului Economiei şi Finanţelor şi doamna Boni Cucu, Şef serviciu în cadrul aceluiaşi minister.
La lucrările comisiei au participat  21 deputaţi, din totalul de 27 membri ai comisiei.

Raportul comisiei a fost adoptat cu unanimitate de voturi. 
Proiectul de lege, potrivit art. 75 alin.1 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
În urma dezbaterii proiectului de Lege pentru ratificarea Amendamentului nr.3 convenit prin Scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000, în şedinţa din data de 3 mai 2007, comisia propune supunerea spre dezbaterea şi adoptarea Plenului Camerei Deputaţilor a proiectului de Lege cu amendamentele prezentate în anexă.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


                Expert parlamentar:
            Popescu Luminiţa
ANEXĂ

I. Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text Iniţial
	Text propus de comisie


	Motivarea amendamentelor propuse

	1.
	LEGE 

pentru ratificarea Amendamentului nr. 3 convenit prin Scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006, la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000

	1. Titlul proiectului de lege:
LEGE 

pentru ratificarea Amendamentului nr. 3, convenit prin scrisoarea semnată la Luxemburg la 11 septembrie 2006 şi la Bucureşti la 13/15 septembrie 2006, la Contractul de finanţare dintre România şi  Banca Europeană de Investiţii şi Compania Naţională de Autostrăzi şi Drumuri Naţionale din România - S.A. pentru finanţarea Proiectului de reabilitare a drumurilor, etapa a IV-a, semnat la Bucureşti la 6 noiembrie 2000

	Tehnică legislativă.

	2.
	Articol unic. Se ratifică Amendamentul nr. 3 convenit prin Scrisoarea semnată la Luxemburg, la 11 septembrie 2006 şi la Bucureşti la 13/15 septembrie 2006 la Contractul de Finanţare între România, Banca Europeană de Investiţii şi Compania Naţională de Autostrăzi şi Drumuri Naţionale din România S.A., Proiectul de reabilitare a drumurilor, etapa a IV-a, semnat la Bucureşti la 6 noiembrie 2000, ratificat prin Legea nr. 527/2001.

	2. Articolul unic :
Articol unic. - Se ratifică Amendamentul nr. 3, convenit prin scrisoarea semnată la Luxemburg la 11 septembrie 2006 şi la Bucureşti la 13/15 septembrie 2006, la Contractul de finanţare dintre România şi Banca Europeană de Investiţii şi Compania Naţională de Autostrăzi şi Drumuri Naţionale din România - S.A. pentru finanţarea  Proiectului de reabilitare a drumurilor, etapa a IV-a, semnat la Bucureşti la 6 noiembrie 2000, ratificat prin Legea nr. 527/2001.

	Tehnică legislativă.

